**Un deşert de iubire**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un deşert de iubire

Pe zidul cetății mor umbre târzii.

În sclipiri diafane luna dansează.

Aripi de zei se desprind cenuşii

Şi liniştea zării printre ramuri vibrează.

Ecoul tăcerii prin văi se ascunde

Şi-n pieptu-mi se zbate o teamă nebună,

Iar vântul aleargă şi-n păr îmi pătrunde

Împletind fir de aur dintr-o rază de lună.

Doar ochii albaştrii tresărind în lumină

Mă fac să respir pentr-o clipă uşor,

Îmi pierd fericirea într-o lacrimă fină

Şi te caut în noapte printr-un tainic decor.

Iubeşte-mi azi pasul ce-a trecut prin zăpadă

Renăscând amintirea unor zile apuse,

Iubeşte-mi durerea ce ar vrea să te vadă

Cum apari ca o umbră printre stele răpuse,

Iubeşte-mi sărutul de iană-nghețat,

Vom topi înserarea cu un val de-amăgire,

Vom fi ca o oază într-un basm fermecat

Iar pământul va fi un desert de iubire!

Când zorii vor curge în petale amare

Risipind răsăritul peste aripi de ceață,

Depărtarea va fi pentru mine o floare

Ce va plânge o clipă cu lacrimi de gheață !